钦定古今图书集成/明伦汇编/官常典/第060卷 > 中山简王焉
## 钦定古今图书集成/明伦汇编/官常典/第060卷 > 中山简王焉

按《后汉书》本传：“中山简王焉，建武十五年，封左冯翊
公，十七年，进爵为王。焉以郭太后少子，故，独留京师。
三十年，徙封中山王。永平二年冬，诸王来会辟雍，事
毕归蕃，诏焉与俱就国，从以虎贲官骑。焉上疏辞让，
显宗报曰：凡诸侯出境，必备左右，故夹谷之会，司马
以从。今五国各官骑百人，称娖前行，皆北军胡骑，便兵善射，弓不空发，中必决眦。夫有文事，必有武备，所
以重蕃职也。王其勿辞！”帝以焉。郭太后偏爱，特加恩
宠，独得往来京师十五年焉。姬韩序有过焉，缢杀之。
国相举奏，坐削安险县。元和中，肃宗复以安险还中
山。立五十二年，永元二年薨。自中兴至和帝时，皇子
始封。薨者皆赙钱三千万，布三万匹。“嗣王薨，赙钱千
万，布万匹。”是时窦太后临朝，窦宪兄弟擅权。太后及
宪等，东海出也，故睦于焉而重于礼，加赙钱一亿。诏
济南、东海二王皆会太为修冢茔，开神道。平夷吏人
冢墓以千数，作者万馀人。发常山、钜鹿、涿郡柏、黄肠
杂木。三郡不能备，复调馀州郡工徒及送致者数千
人。凡征发摇动六州十八郡，制度馀国莫及。子夷王
宪嗣。